**1.Επιλογή Θέματος**

Κάθε ομάδα (έως 3 άτομα) θα επιλέξει ένα θέμα σχετικό με την Πληροφορική. Παρακάτω προτείνονται 10 ενδεικτικά θέματα, αλλά οι ομάδες μπορούν να επιλέξουν διαφορετικό αν το επιθυμούν:

1. Ιστορία των Υπολογιστών
2. Τεχνητή Νοημοσύνη και η Χρήση της στην Καθημερινότητα
3. Διαδίκτυο και Κοινωνικά Δίκτυα: Πλεονεκτήματα & Κίνδυνοι
4. Κυβερνοασφάλεια και Προστασία Προσωπικών Δεδομένων
5. Ρομποτική και Αυτοματισμοί
6. Προγραμματισμός: Οι Βασικές Έννοιες
7. Χρήση του Υπολογιστή στην Εκπαίδευση
8. Πώς Λειτουργεί το Διαδίκτυο
9. Εικονική και Επαυξημένη Πραγματικότητα
10. Βιομηχανία Βιντεοπαιχνιδιών: Ανάπτυξη και Εξέλιξη

**2.Δομή και περιεχόμενο**

* **Τίτλος παρουσίασης (1η διαφάνεια):** Περιλαμβάνει τον τίτλο του θέματος και τα ονόματα των συντελεστών.
* **Εισαγωγή (2η-3η διαφάνεια):** Περιγράφει το θέμα και τη σημασία του.
* **Κύριο μέρος (4η-8η διαφάνεια):** Περιλαμβάνει τις βασικές ενότητες με περιεκτικά σημεία.
* **Συμπεράσματα (9η διαφάνεια):** Περιληπτική αναφορά στα βασικά ευρήματα.
* **Βιβλιογραφία (10η διαφάνεια):** Αν υπάρχουν πηγές, αναφέρονται με σύντομες παραπομπές.

**2. Σχεδίαση και εμφάνιση**

* **Φόντο:** Ουδέτερα ή ανοιχτά χρώματα, χωρίς έντονες εικόνες που δυσκολεύουν την ανάγνωση.
* **Γραμματοσειρά:** Χρησιμοποίησε Arial, Calibri ή Verdana (τουλάχιστον 24 pt για το κείμενο, 30 pt για τους τίτλους).
* **Χρώματα:** Αντίθεση μεταξύ κειμένου και φόντου (π.χ. σκούρο κείμενο σε ανοιχτό φόντο).
* **Εικόνες και διαγράμματα:** Χρησιμοποίησε σχετικά και καθαρά γραφήματα ή εικόνες αντί για μεγάλες παραγράφους.
* **Εφέ και κινήσεις:** Ήπιες μεταβάσεις και απλές κινήσεις (όχι υπερβολικές κινούμενες εικόνες).

**3. Κείμενο και παρουσίαση**

* **Σύντομες προτάσεις:** Χρησιμοποίησε bullet points, όχι μεγάλες παραγράφους.
* **Λέξεις-κλειδιά:** Κράτα το κείμενο περιεκτικό και ουσιαστικό.
* **Πρακτική παρουσίασης:** Μην διαβάζεις τις διαφάνειες αυτούσιες – παρουσίασε με φυσικότητα.